Publication: Magyar Közlöny
Issue: MK-2010-179 (Year: 2010, Number: 179)
Era: contemporary
Section: A 2/2008. KJE határozat az illetékekrõl szóló 1990. évi XCIII. törvény 23/A. §-ának alkalmazására vonatkozóan
Paragraph Index: 442

2. Az idõközben bekövetkezett jogszabályváltozásokra és az ítélkezési gyakorlat alakulására tekintettel a korábban kiadott KK állásfoglalások meghaladottá, egyes esetekben jogszabállyal ellentétessé váltak. A Bszi. 105. §-a értelmében az e törvény hatálybalépését megelõzõen hozott irányelvek, elvi döntések és kollégiumi állásfoglalások az eltérõ iránymutatást tartalmazó jogegységi határozat meghozataláig alkalmazhatók. Ennek megfelelõen jogegységi határozatban kell megállapítani, hogy a rendelkezõ részben meghatározott jogegységi határozatok és KK állásfoglalások a jövõben nem alkalmazhatók. Azokat a KK állásfoglalásokat, amelyeket tartalmuk alapján a Közigazgatási Kollégium továbbra is alkalmazandónak tekint, korszerûsítve, – a hatályos jogi szabályozással összhangban – vélemény formájában hozhatja meg. A rendelkezõ rész b) pontjában felsorolt – KK 1., 2., 7., 11., 12., 13. és 38. számú állásfoglalások a társadalmi szervezetekkel és alapítványokkal kapcsolatos, – KK 17., 18., 19., 21., 22., 23., 24., 25. 27. és 35. számú állásfoglalások a társadalombiztosítási határozatok felülvizsgálata iránti ügyekben születtek. Idõközben a társadalmi szervezetek és alapítványok nyilvántartásba vételével, valamint jogvitáival kapcsolatos peres és nemperes eljárások, továbbá a társadalombiztosítási határozatok felülvizsgálata a Legfelsõbb Bíróság Polgári Kollégiumának ügykörébe kerültek át, ezért az e jogterületeken hozott állásfoglalások felülvizsgálatára – a Közigazgatási Kollégium által – nem kerülhetett sor. Ezek felülvizsgálatát a Polgári Kollégium végzi el. Mindezek folytán a jogegységi tanács a bírósági jogalkalmazás egységének biztosítása érdekében (Bszi. 27. §) a rendelkezõ részben foglaltak szerint határozott, és határozatát a Bszi. 32. § (4) bekezdése alapján a ben közzéteszi. Budapest, 2010. október 9. Dr. Kozma György s. k., a jogegységi tanács elnöke Bauer Jánosné dr. s. k., Dr. Kaszainé dr. Mezey Katalin s. k., bíró bíró Dr. Lomnici Zoltán s. k., Dr. Madarász Gabriella s. k., bíró bíró IX. Ha tá ro za tok Tá ra

Source: https://magyarkozlony.hu/hivatalos-lapok/652d0268383dadf67f85c4fdaf003e974100c22f/dokumentumok/6347c8658b4fba6e9d35b126331d23f680186132/letoltes